Jim Campbell
jwcampbell@gmail.com
Daniel Neel
dneelyep@gmail.com
Sindhu S
sindhus@live.in

# Teksta aizvietošana

Teksta rediģēšana var būt laikietilpīga. Lai ietaupītu laiku, gedit ir Aizvietot funkcija, kas palīdz atrast un aizvietot teksta daļas.

# Teksta aizvietošana gedit

Atveriet aizvietošanas rīku, izvēloties Meklēt Aizvietot vai nospiežot Ctrl H.

Ievietojiet aizvietojamo tekstu lauciņā “Meklēt:”.

Ievietojiet jauno tekstu lauciņā “Aizvietot ar:”.

Kad ievadīts sākotnējais un vēlamais teksts, izvēlieties aizvietošanas iespējas:

Lai aizvietotu tikai pirmo atrasto teksta fragmentu, spiediet Aizvietot.

Lai aizvietotu meklēto tekstu visās vietās, kur tas atrasts, spiediet Aizvietot visus.

Izmantojiet iespēju Aizvietot visu ar piesardzību. Aizvietot visus strādā visā teksta datnē un nepiedāvā izvēlēties teksta daļas, kurās notiks aizvietošana.

# Vairāk iespēju

## Reģistra saskaņa

Reģistrjutīgums nosaka, vai atrastā teksta reģistram (mazie vai drukātie burti) jāsaskan ar meklētās frāzes reģistru. Ja šī iespēja ir atzīmēta, meklēšana būs reģistrjūtīga. Ja nav - meklēšana neņems vērā teksta reģistru.

## Atlasīt tikai veselus vārdus

Izmantojiet šo opciju, lai meklētu atsevišķus vārdus, kas nav citu vārdu fragmenti. Piemēram, meklējot vārdu 'te', kad atzīmēta šī iespēja, vārds 'te' tiktu atrasts, bet vārdi 'karte' un 'barters' netiktu atrasti.

## Meklēt pretējā virzienā

Šī komanda darbojas tāpat kā komanda Atrast iepriekšējo. Ja vēlaties doties cauri meklēšanas rezultātiem virzienā no beigām uz sākumu, izvēlieties šo opciju.

## Apliekt (apskatīt visu datni)

Ja ieslēgta apliekšanas opcija, gedit atsāks meklēšanas/aizvietošanas darbību no datnes sākuma, kad sasniegtas datnes beigas. Tas nodrošina, ka meklēšanas/aizvietošanas darbība ir veikta visā datnē.