Jim Campbell
jwcampbell@gmail.com
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013.
Őry Máté
orymate at gmail dot com 2007, 2008.

# Fájlok megjelenítése és megnyitása az oldalsávból

A fájlok közti váltás leggyakoribb módja a geditben a gedit ablak tetején lévő lapok használata. Egyes esetekben azonban, különösen ha sok nyitott fájllal dolgozik, egyszerűbb lehet az oldalsáv használata.

Az oldalsáv aktiválásához válassza a Nézet Oldalsó ablaktábla menüpontot, vagy nyomja meg az F9 billentyűt.

Az oldalsávot bármikor megnyithatja vagy bezárhatja az F9 megnyomásával.

# Fájlok megnyitása az oldalsávból

Fájlok oldalsávból való megnyitásához első lépésként nyissa meg az oldalsávot a Nézet Oldalsó ablaktábla menüpont kiválasztásával, majd az ablaktábla alján a fájlböngészőt ábrázoló ikonra.

Ez aktiválja az oldalsáv fájlböngésző módját. Ezután az ablaktábla tetején lévő navigációs gombok használatával megkeresheti és megnyithatja a kívánt fájlokat.

# Az oldalsáv használata a nyitott fájlok közti váltásra

Ha több fájlja van megnyitva, akkor az oldalsáv használatával is válthat a nyitott fájlok közt. Az oldalsáv fájlböngésző részének aktiválásához kattintson az oldalsáv fájl ikonjára.

Az oldalsávban bármely fájlnévre kattintva megnyithatja a fájlt szerkesztésre.